Nuwe hulplyn help boere met veediefstal - ProAgri
by Specialist Writer 15th February 2019, 2:42 pm 296 Views Comments Off on Nuwe hulplyn help boere met veediefstal
Agri SA se Nasionale Landbousektor-misdaadopname wat deur die Buro vir Marknavorsing by Unisa gedoen is, het bepaal die Vrystaat en Noord-Kaap was in 2017 die provinsies wat die ergste onder veediefstal deurgeloop het. Daar was nagenoeg 26 175 voorvalle slegs in die Vrystaat. Veediefstal is die voorste landboumisdaad in die provinsie en 'n kommersiële boer beleef jaarliks sowat agt voorvalle.
"Die hulplyn sal help om verklarings so te kry dat dit verstaanbaar en leesbaar vir almal betrokke is, sodat die ondersoek van die begin af binne die kriminele regstelsel goed kan verloop," sê hy. "Dit sal boere ook bystaan oor byvoorbeeld hoe om die misdaadtoneel te bewaar."
Verder meen sy die hulplyn sal boere se betrokkenheid by die bekamping verbeter en kan daar grotendeels op voorkoming gefokus word.
Die hulplyn word deur Mientjie Kok, 'n data-analis en voormalige polisielid, beman. Sy sal boere bystaan met die aflê van verklarings en hulle vrae oor die proses beantwoord.
Daar word beoog om die hulplyn, wat tans 'n drie maande proeftydperk volg, tot 'n 24-uur sentrum uit te brei om boere veral oor naweke by te staan. "Ons doen 'n beroep op boere om die hulplyn te gebruik, sodat veediefstal doeltreffend bekamp kan word," sê Buys.
Die hulplyn-nommer wat gebel kan word is: 086-199-9300.
Indien die nommer beset is, kan 'n boer 'n WhatsApp-boodskap met sy of haar kontakbesonderhede (naam, van, plaasnaam, tel nr en foto van brandmerk-sertifikaat) na 079-524-5040 stuur. Dié nommer is slegs vir WhatsApp-boodskappe.